ΚΑΝΟΝΙΣΜΟΣ (ΕΚ) αριθ. 3235/94 ΤΟΥ ΣΥΜΒΟΥΛΙΟΥ της 20ής Δεκεμβρίου 1994 για την τροποποίηση, μετά από την προσχώρηση της Αυστρίας, της Φινλανδίας και της Σουηδίας, στο γεωργικό τομέα πολλών διατάξεων που προβλέπουν υπέρ αυτών των νέων κρατών μελών, μια συγχρηματοδότηση ορισμένων δράσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης του 1994, και ιδίως το άρθρο 150 παράγραφος 3,

Εκτιμώντας:

ότι, για να επεκταθεί σ' αυτά τα νέα κράτη μέλη το πλεονέκτημα της κοινοτικής συγχρηματοδότησης ορισμένων δράσεων στον τομέα του ελέγχου των γεωργικών δαπανών, πρέπει να προσαρμοστούν ορισμένες διατάξεις των κανονισμών (ΕΟΚ) αριθ. 4045/89 του Συμβουλίου της 21ης Δεκεμβρίου 1989 περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (1), (ΕΟΚ) αριθ. 307/91 του Συμβουλίου της 4ης Φεβρουαρίου 1991 για την ενίσχυση των ελέγχων ορισμένων δαπανών που επιβαρύνουν το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (2), (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (3) και (ΕΚ) αριθ. 165/94 του Συμβουλίου της 24ης Ιανουαρίου 1994 για τη συγχρηματοδότηση από την Κοινότητα ελέγχων με τηλεανίχνευση (4) 7

ότι πρέπει να καθοριστούν οι προϋποθέσεις κοινοτικής συγχρηματοδότησης που προβλέπεται από τους προαναφερθέντες κανονισμούς, ιδίως όσον αφορά τη διάρκεια, το συνολικό ετήσιο ποσό, το ποσοστό παρεμβάσεως και το ποσοστό κατανομής μεταξύ κρατών μελών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο κανονισμός (ΕΟΚ) αριθ. 4045/89 τροποποιείται ως εξής:

α) Στο άρθρο 12, το τμήμα της φράσης «στα άρθρα 13, 14 και 15» αντικαθίστανται από «στα άρθρα 13, 14, 15 και 16 α.»

β) Μετά το άρθρο 16, προστίθεται το ακόλουθο άρθρο:

«Άρθρο 16αΗ Κοινότητα συμμετέχει στις δαπάνες που προβλέπονται στα άρθρα 13, 14 και 15 που αναλαμβάνονται από την Αυστρία, τη Φινλανδία και τη Σουηδία κατά τη διάρκεια περιόδου 3 ετών από την 1η Ιανουαρίου 1995, μέχρι 50 %, χωρίς διάκριση ανά τύπο δαπανών και μέχρις εξαντλήσεως συνολικού ετησίου ποσού 360 000 Ecu για κάθε ένα από αυτά τα κράτη.»

2. Ο κανονισμός (ΕΟΚ) αριθ. 307/91 τροποποιείται ως εξής:

α) Μετά το άρθρο 1 παράγραφος 1, προστίθεται η ακόλουθη παράγραφος:

«1α. Για την Αυστρία, τη Φινλανδία και τη Σουηδία η κοινοτική χρηματοδοτική συμμετοχή ανέρχεται σε 50 % κατά τη διάρκεια περιόδου 3 ετών από την 1η Ιανουαρίου 1995 και μέχρι εξαντλήσεως συνολικού ετησίου ποσού 125 000 Ecu για τη Φινλανδία και 250 000 Ecu για την Αυστρία και τη Σουηδία.»

β) Μετά το άρθρο 2 παράγραφος 1, προστίθεται η ακόλουθη παράγραφος:

«1α. Για την Αυστρία, τη Φινλανδία και τη Σουηδία η κοινοτική χρηματοδοτική συμμετοχή ανέρχεται σε 50 % κατά τη διάρκεια περιόδου 3 ετών από την 1η Ιανουαρίου 1995 και μέχρι εξαντλήσεως συνολικού ετησίου ποσού 125 000 Ecu για τη Φινλανδία και 250 000 Ecu για την Αυστρία και τη Σουηδία.»

3. Ο κανονισμός (ΕΟΚ) αριθ. 3508/92, άρθρο 10 παράγραφος 2 δεύτερο εδάφιο, αντικαθίσταται από το ακόλουθο κείμενο:

«Εντούτοις για την Αυστρία, τη Φινλανδία και τη Σουηδία η χρηματοδοτική συμμετοχή της Κοινότητας παρέσχεται για περίοδο 3 ετών από την 1η Ιανουαρίου 1995 μέχρις εξαντλήσεως των διαθεσίμων πιστώσεων.

Το συνολικό ποσό κατανέμεται μεταξύ των κρατών μελών σύμφωνα με τα ακόλουθα ποσοστά:

για το 1995:

>ΘΕΣΗ ΠΗΝΑΚΑ>

για τα έτη 1996 και 1997:

>ΘΕΣΗ ΠΗΝΑΚΑ>

»

4. Ο πίνακας που αναγράφεται στο παράρτημα του κανονισμού (ΕΚ) αριθ. 165/94 αντικαθίσταται από τον ακόλουθο πίνακα:

«Κλείδα κατανομής που προβλέπεται στο άρθρο 1 παράγραφος 2, από την 1η Ιανουαρίου 1995

>ΘΕΣΗ ΠΗΝΑΚΑ>

»

Άρθρο 2

Ο παρών κανονισμός αρχίζει να ισχύει ταυτόχρονα με τη συνθήκη προσχώρησης του 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. L 388 της 30. 12. 1989, σ. 18. Κανονισμός ,

, όπως τροποποιήθηκε από τον κανονισμό (ΕΟΚ) αριθ. 1863/90 (ΕΕ αριθ. L 170 της 3. 7. 1990, σ. 23).

(2) ΕΕ αριθ. L 37 της 9. 2. 1991, σ. 5.

(3) ΕΕ αριθ. L 355 της 5. 12. 1992, σ. 1. Κανονισμός ,

, όπως τροποποιήθηκε από τον κανονισμό (ΕΚ) αριθ. 165/94 (ΕΕ αριθ. L 24 της 29. 1. 1994, σ. 6).

(4) ΕΕ αριθ. L 24 της 29. 1. 1994, σ. 6.